บิ๊กล็อต MONO ปริศนาโผล่ 40 ลบ. รอบนี้เป็นของใคร?
บิ๊กล็อต MONO โผล่ปริศนา 40 ลบ. ปริมาณ 10 ล้านหุ้น ราคาเฉลี่ย 4 บาท/หุ้น รอบนี้เป็นของใคร? 
12 ต.ค. 2560

ผู้สื่อข่าวรายงานว่า มีรายการสรุปซื้อขายกระดานรายใหญ่ (Big lot) ภาคเช้าวันนี้ (12 ต.ค.) ของหุ้นบริษัท โมโน เทคโนโลยี จำกัด (มหาชน) หรือ MONO จำนวน 1 รายการ ปริมาณ 10,000,000 หุ้น มูลค่ารวม 40 ล้านบาท ราคาเฉลี่ย 4 บาทต่อหุ้น ซึ่งเป็นราคาที่ต่ำกว่ากระดาน
โดยราคาหุ้น MONO ปิดตลาดเช้านี้อยู่ที่ 4.02 บาท ไม่เปลี่ยนแปลง สูงสุดที่ 4.06 บาท ต่ำสุดที่ 4.00 บาท มูลค่าซื้อขายที่ 80.25 ล้านบาท
ขณะที่ก่อนหน้านี้ จากการสำรวจข้อมูลสำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. ในแบบรายงานการเปลี่ยนแปลงการถือหลักทรัพย์ของผู้บริหาร พบว่า ล่าสุดนายพิชญ์ โพธารามิก ในฐานะผู้ถือหุ้นใหญ่อันดับ 1 ของบริษัท โมโน เทคโนโลยี จำกัด (มหาชน) หรือ MONO ได้ทำรายการขายหุ้น MONO ในช่วงเดือน ก.ย. 2560 เป็นจำนวนทั้งสิ้น 4 รายการ โดยนายพิชญ์ได้ขายหุ้น MONO ในช่วงเดือน ก.ย. 2560 ทั้งหมด 4 รายการ ยอดรวมทั้งสิ้น 80 ล้านหุ้น ในราคา 3.88-4.01 บาท ได้แก่
1. งวดวันที่ 21 ก.ย. 60 ดำเนินการขายหุ้น 2 ครั้ง โดยครั้งแรกขายหุ้นรวม 40 ล้านหุ้น ราคาหุ้นละ 4 บาท และครั้งที่สองขายหุ้นรวม 14.2 ล้านหุ้น ราคาหุ้นละ 4.01 บาท
2. งวดวันที่ 22 ก.ย. 60 ดำเนินการขายหุ้นรวม 20 ล้านหุ้น ราคาหุ้นละ 3.88 บาท และ 3.งวดวันที่ 25 ก.ย. 60 ดำเนินการขายหุ้นรวม 5.8 ล้านหุ้น ราคาหุ้นละ 3.99 บาท ซึ่งจากการทำรายการทั้งหมดคิดเป็นยอดรวมขายหุ้นทั้งสิ้น 80 ล้านหุ้น และคิดเป็นมูลค่ารวมกว่า 300 ล้านบาท
โครงสร้างผู้ถือหุ้นรายใหญ่อันดับ 1-5 ของ MONO
ภาพรวมข้อมูลผู้ถือหุ้น ณ วันที่ 09/03/2560